Pentru aceste zodii, viața este un dans constant între adrenalină și pericol, iar fiecare decizie este luată cu inima și nu cu capul. Prin impulsivitatea lor, acești nativi trec prin viață fără să se lase controlați de frică sau de rațiune, preferând să trăiască în prezent și să se lase purtați de fluxul vieții. Cu toate că pot părea imprudenți și nechibzuiți pentru unii, acești nativi își construiesc propriul drum într-un mod care le este caracteristic, fără să fie constrânși de limite sau reguli impuse de societate.
acă îi analizezi cu atenție, vei observa că lipsa de cumpătare este o trăsătură definitorie pentru semnul zodiacal sub care s-au născut.
Este foarte simplu să îi identifici în mulțime pe nativii care lasă instinctul să facă alegerile importante în locul lor.
Aceștia mai sunt numiți și nonconformiștii zodiacului, fiindcă nu țin niciodată cont de părerile altora și fac totul așa cum li se pare corect la o primă vedere. Iată despre cine este vorba:
Berbec
Primul semn de pe cercul zodiacal este și cel mai impulsiv. Nu avea cum să nu se afle în topul acestei liste, având în vedere firea sa energică și spontană. Se plictisește ușor, așa că face adesea schimbări bruște, fără să țină cont de viitor.
Bineînțeles, uneori ajunge să regrete anumite decizii luate fără pic de atenție la detalii. Dar nici măcar urmările cele mai grave nu îl determină să se învețe minte și să renunțe la acest obicei prost. Oricât de neinspirat ar fi, tot va face absolut tot ce îi spune inima pe moment, fiindcă așa s-a obișnuit și așa se simte bine. I-ar fi foarte greu să piardă minute, ore sau zile gândindu-se la cea mai bună alegere pe care o poate face, așa că lasă totul la voia întâmplării.
Săgetător
Acest nativ este un optimist fără măsură și acționează întotdeauna mânat de cele mai roz speranțe, fără să ia în considerare și efectele nefaste ale unei alegeri. Firea capricioasă și impulsivă îl împinge să facă totul pe cont propriu și să nu ceară sfaturile celor din jur. Din păcate, această decizie îl costă scump în multe situații.
Nu îi este frică să își asume riscuri, doar că nu sunt puține momentele în care simte pe pielea sa cât de tare pot durea neatenția și graba. Oricât ar vrea, nu se poate schimba, căci impulsivitatea este o trăsătură a zodiei sale.
Gemeni
Gemenii sunt spontani și preferă să ia deciziile din mers, fără să se oprească să analizeze situația. Nu au răbdarea necesară pentru astfel de lucruri și nu vor să piardă timpul în acest mod. Totuși, au și ei momente în care regretă că nu au stat măcar cinci minute pe gânduri, înainte de a se compromite singuri. Din fericire, momentele în care greșesc sunt puține, fiindcă simt pericolul de la mare distanță și îl ocolesc.
În cazul acestora, impulsivitatea este un aliat de nădejde, căci îi ajută să desfășoare activități neobișnuite și să accepte provocări la care nu s-au gândit niciodată înainte. Duc o viață super interesantă!
Vărsător
Acest semn zodiacal ia decizii din impuls doar pentru că vrea să facă totul diferit și să nu se încadreze în tipare, spun astrologii. Are întotdeauna în minte alegerile celor din jur și se asigură că merge doar împotriva curentului, pentru a primi atenția care i se cuvine.
Când unele persoane încep să îl critice, le întoarce frumos spatele și se bucură că nu s-a pierdut în mulțime. Dacă el este mulțumit de faptele sale, fie bune, fie rele, nimic altceva nu mai contează. Este adevărat că mai are și el momente în care își dă seama că putea acționa diferit în anumite situații, dar găsește imediat soluții pentru a remedia problemele sau rezultatele care îl nemulțumesc.
Leu
Nativul Leu are tendința de a acționa înainte de a gândi. Mândria nu îi dă voie să piardă timpul, mai ales că vrea să fie întotdeauna cu un pas înaintea tuturor. Și cum altfel să reușească dacă stă pe gânduri până își dă seama care este drumul cel bun?
Preferă să facă pașii pe direcția pe care i-o indică inima și să le arate celor din jur că este sigur de alegerea făcută. Poate în final își dă seama că nu trebuia să reacționeze din impuls, dar oricât de mult ar suferi din cauza greșelii făcute, nu va recunoaște în veci de față cu altcineva.